Oppilaskunnan hallituksen toimintaraportti lukuvuonna 2020-2021

- Hallituskausi aloitettiin syyskuussa 2020 ja se päättyi toukokuussa 2021.

- Luokissa järjestettiin vaalit viikolla 36 ja jokaiselta luokalta valittiin edustaja ja varajäsen, myös esikoulusta. Kaikilla oli mahdollisuus asettua ehdolle (hallituksessa saa toimia kaksi kautta peräkkäin) ja ehdokkaista äänestettiin. Eniten ääniä saaneesta tuli luokan hallitusoppilas ja toiseksi eniten ääniä keränneestä varajäsen.

- Oppilaskunnan hallituksessa oli yhteensä oppilasedustajia 24.

- Oppilaskunnan hallituksen puheenjohtajaksi valittiin Emilia Taipalus sekä sihteereiksi Ellen Mäki-Mattila ja Jasmin Leväniemi.

- Oppilaskunnan hallituksen vastaavat opettajat olivat Hanne Linnavuori ja Sari Mattila.

- Kokouksia pidettiin n. kerran kuukaudessa. Niistä tiedotettiin opettajanhuoneen taululla ja kuulutus keskusradiosta.

- Kuudensien luokkien hallitusoppilaat toimivat myös koulun yhteisöllisen oppilashuoltotyöryhmän jäseninä ja osallistuivat näihin kokouksiin.

- Perinteinen Hassun hatun päivä pidettiin 27.11.

- Oppilaskunta järjesti 21.12. Yökkäripäivän, jolloin oppilaat saivat pukeutua yökkäriin ja ottaa mukaan oman unilelun. Luokassa kuunneltiin myös unisatuja.

- Ystävänpäivä viikolla oppilaskunta järjesti myös väriviikon, jolloin jokaiselle viikonpäivälle valittiin eri väri, johon sai halutessaan pukeutua. Luokissa myös askarreltiin hallitusoppilaiden ohjaamina. Luokkiin jaettiin kolme erilaista ystävänpäiväteemaan liittyvää askarteluohjetta.

- Uusi opetussuunnitelma huomioiden oppilaskunnan toiminnassa yritettiin huomioida osallisuus. Oppilaskunnan hallituksen toiminta ei ole ainoastaan tapahtumien järjestämistä, vaan yhteisistä asioista keskustelua, ideointia ja asioihin vaikuttamista.

- Huhtikuussa pidettiin Lukuviikko, johon oppilaskunta ideoi Lukumadon, johon oppilaat saivat lukuviikon aikana kerätä ”vartaloa” lukemistaan kirjoista.

- Toukokuuksi oli suunniteltu vapputapahtuma, joka toteutettiin koulun pihalla. Oppilaskunta oli ideoinut ja tehnyt erilaisia rasteja. Luokat kiersivät toiminnallisia oman luokan kesken rasteja.

- Lasten parlamenttiin koulustamme valittiin Venla Saarela ja Emilia Taipalus. Ehdolle sai asettua 4.-6.luokan oppilas.

- Toimintakauteen vaikutti paljon vallitseva koronatilanne. Koko koulun yhteisiä tapahtumia ei voitu järjestää ja hallituksen kokoukset pidettiin liikuntahallissa turvavälit huomioiden.